Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 189

1. Az előzetes szavazatösszesítő rendszer célja a választás nem hiteles eredményét tartalmazó tájékoztató adatok (a továbbiakban: előzetes választási eredmény) előállítása. Az SZSZB jegyzőkönyvvezetője a polgármester-, Budapesten a kerületi polgármester- és a főpolgármester-választás, továbbá a megyei/fővárosi közgyűlés választása során leadott szavazatok első összeszámlálásának eredményéről adatlapot állít ki, amelynek adattartalmát soron kívül a HVI-n keresztül számítógépes feldolgozásra továbbítja. Az előzetes választási eredmény adatköre: — a választók nyilvántartásával kapcsolatos adatok, — a szavazással kapcsolatos adatok, — a szavazatok megszámlálásával kapcsolatos adatok, — a választás előzetes eredményadatai. II. Szervezési, ügyviteli feladatok

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes